CELEX: 62011TN0623
Language: lt
Date: 2011-11-30 00:00:00
Title: Byla T-623/11: 2011 m. lapkričio 30 d. pareikštas ieškinys byloje PICO Food prieš VRDT — Sobieraj (MILANÓWEK CREAM FUDGE)

4.2.2012   
            
            
               LT
            
            
               Europos Sąjungos oficialusis leidinys
            
            
               C 32/38
            
         2011 m. lapkričio 30 d. pareikštas ieškinys byloje PICO Food prieš VRDT — Sobieraj (MILANÓWEK CREAM FUDGE)
   
   (Byla T-623/11)
   2012/C 32/75
   Kalba, kuria surašytas ieškinys: anglų
   
      Šalys
   
   
      Ieškovė: PICO Food GmbH (Tamas, Vokietija), atstovaujama advokato M. Douglas
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Bogumit Sobieraj (Milianuvekas, Lenkija)
   
      Reikalavimai
   
   
               —
            
            
               Panaikinti 2011 m. rugsėjo 8 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 553/2010-1,
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: kita procedūros Apeliacinėje taryboje šalis.
   
      Prašomas įregistruoti Bendrijos prekių ženklas: vaizdinis prekių ženklas MILANÓWEK CREAM FUDGE 30 klasės prekėms — Bendrijos prekių ženklo paraiškos Nr. 6342455.
   
      Prekių ženklo ar žymens, kuriuo remtasi per protesto procedūrą, savininkė: ieškovė.
   
      Prekių ženklas ar žymuo, kuriuo remiamasi: vaizdinis Vokietijos prekių ženklas 30 klasės prekėms (registracijos Nr. 30522224), vaizduojantis karvę; vaizdinis Vokietijos prekių ženklas (registracijos Nr. 30523439) „Original Sahne Muh-Muhs HANDGESCHNITTEN HANDGEWICKELT“ 30 klasės prekėms; vaizdinis Vokietijos prekių ženklas (registracijos Nr. 30702751) „Original Sahne Muh-Muhs HANDGESCHNITTEN HANDGEWICKELT“ 30 klasės prekėms; vaizdinis Vokietijos prekių ženklas (registracijos Nr. 30702748) „Original Sahne Muh-Muhs HANDGESCHNITTEN HANDGEWICKELT“ 30 klasės prekėms; vaizdinis Vokietijos prekių ženklas (registracijos Nr. 30700574) „SAHNE TOFFEE LUXURY CREAM FUDGE“ 30 klasės prekėms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Tarybos reglamento Nr. 207/2009 8 straipsnio 1 dalies b punkto pažeidimas, nes Apeliacinė taryba klaidingai aiškino Europos teismų nustatytus bendruosius principus ir atmetė proteste nurodytų prekių ženklų ir ginčijamo paraiškoje nurodyto prekių ženklo supainiojimo galimybę. Tarybos reglamento Nr. 207/2009 76 straipsnio 1 dalies pažeidimas, nes Apeliacinė taryba grindė sprendimą faktinėmis aplinkybėmis, kurių procedūros šalys nenurodė.